प्रदेश दुईका लागि चुनावी तालमेल गरेका संघीय समाजवादी फोरम नेपाल र राष्ट्रिय जनता पार्टी नेपालका नेताहरु हालसम्म जनताको घरदैलोमा विना घोषणापत्र गइरहनु भएको छ । सिरहा–४ मा चुनावी प्रचार प्रसारमा रहनु भएका राष्ट्रिय जनता पार्टीका नेपालका अध्यक्ष मण्डलका सदस्य राजकिशोर यादवले भन्नुभयो, घोषणापत्रको के भयो मैले पनि बुझ्न सकेको छैन । घोषणापत्र तयारी गर्ने कुरा थियो, त्यसको बारेमा छलफल पनि भएको हो तर अझै टुगों लागेको छैन अब चाँडै ल्याउने प्रयास हुनेछ ।’
